Document ID: /roh_data/filtered/fineweb-2-filterrobots_roh.jsonl.gz/35157

Il praschunier american era vegnì arrestà il 2016 pervi da spiunascha e sentenzià ad in chasti da plirs onns. Il praschunier iranais era vegnì arrestà tar si'entrada en ils Stadis Unids il 2018. El haja cuntrafatg a sancziuns americanas, uschia la renfatscha.
Ils ministers da l'exteriur dals dus pajais han communitgà via Twitter ch'els engrazian a la Svizra per sia rolla tar il barat. La Svizra represchenta ils interess diplomatics dals Stadis Unids en l'Iran dapi la revoluziun islamica il 1979.
RTR novitads 16:00